Աֆանդյանները ներկայումս սնանկ կամ սնանկության գործընթացի մեջ գտնվող մի քանի ձեռնարկություններով են հայտնի՝ «Սթար» սուպերմարկետների ցանց, «Բյուրակն» ՍՊԸ-ն, «Էյ Ջի էլեկտրոնիքս» խանութներ, և շատերին է հետաքրքիր, թե ինչպես է այսօր բազմիցս տապալված գործարարը փորձում վերականգնել երբեմնի դիրքը: Աֆանդյանների հույսը «Անելիքի» հետ դատական վեճն է: Գեւորգ Աֆանդյանը 2010-ին մոտ 8 մլն դոլար վարկ է վերցրել «Անելիք բանկ» ՓԲԸ-ից՝ գործընկեր «Բյուրակն» ՍՊԸ-ի համար, որի գծով ժամկետանց պարտավորություններ ուներ, եւ պարտքերի դիմաց բանկը վերցրել էր «ԲՄԼ Արզնի» ՍՊԸ-ն, սակայն 2 տարով նրանց գործարանի գնման բացառիկ նախապատվություն է տվել՝ պարտավորվելով տույժ վճարել՝ բռնագանձման արժեքի հնգապատիկի չափով: